## Endring siden forrige versjon

Presisering under hensikt at dødsfall ved overføring fra Sykehuset Østfold skal håndteres av sykehuset.

## Hensikt

* Sikre at ansvarsforhold og tiltak vedrørende håndtering av dødsfall utenfor sykehus avklares.
* Gjelder **ikke** for dødsfall som inntreffer ved overføring fra Sykehuset Østfold til høyere eller lavere omsorgsnivå. Disse dødsfallene håndteres av sykehuset.

## Målgruppe

* Ambulansepersonell
* Kommunehelsetjenesten

**Følgende hovedregel gjelder ved dødsfall:**

* Håndtering av dødsfall utenfor sykehus er en kommunal oppgave, og skal i utgangspunktet håndteres via fastlege/legevaktsentral
* Ovenstående gjelder også dersom behandling avsluttes av ambulansepersonell på hendelsesstedet eller i ambulansen
* Ambulansepersonell skal varsle AMK om forholdet
* Dødsattest utføres primært av lege på stedet. Lege fra luftambulansen utfører dette når de er eneste lege på stedet. Hvis dødsfall ikke er konstatert før innbringing, er det kommunens oppgave å sørge for at dette blir gjort raskest mulig og at «Legeerklæring ved dødsfall» blir skrevet
* Identitet av avdøde skal være sjekket av 2 personer
* Fastlege/vakthavende legevaktslege kontaktes for å avgjøre eventuell varsling av politiet
* Ubevitnet dødsfall bør avklares med politiet, før videre håndtering av pasienten
* Ved mistanke om krybbedød skal barn og foreldre transporteres i ambulanse til Akuttmottaket SØK hvor eget team følger opp dødsfallet og de impliserte

## Fremgangsmåte

**Ved dødsfall i hjemmet:**

* Som hovedregel skal legevaktsentral/pårørende koordinere transport av den døde til egnet sted (kommunens bårerom) med mindre spesielle omstendigheter tilsier at ambulansen tar den døde med seg umiddelbart til bårerom i den kommunen dødsfallet skjer

**Ved ulykker/dødsfall utenfor hjemmet:**

* Ved ulykker/plutselig dødsfall utenfor hjemmet skal den døde bringes til bårerom i den kommunen dødsfallet skjer/legevaktområdet. Det er naturlig at ambulansen som har hatt utrykning til stedet bringer den døde til bårerom
* I de situasjoner hvor politiet bestemmer at den døde skal bli værende igjen på ulykkesstedet evt. transporteres til annet sted for frigjøring, vil den videre transport være politiets ansvar

**Kommunikasjonsveier:**

Ambulansepersonalet konfererer direkte med fastlege/legevaktssentral for å etablere nødvendig kontakt med pårørende. Pårørendearbeid er en kommunal oppgave via legevakts tjenesten

**Annet**

* Lege som konstaterer at døden har inntruffet, så langt det er mulig, vurderer om det bør gjennomføres en medisinsk obduksjon og dokumenterer at vurderingen er gjort, jfr. §5 fra «Lov om obduksjon og avgjeving av lik til undervisning og forskning» (obduksjonslova) - [Rekvisisjon - Obduksjon](https://kvalitet.so-hf.no/docs/dok/DOK36179.pdf)
* Behov for transport videre til obduksjon eller lignende koordineres av legevaktsentral, og folketrygden dekker utgifter til transport av avdød

#### Referanser

|  |  |
| --- | --- |
| [F/2.2.5-05](https://kvalitet.so-hf.no/docs/pub/dok22419.htm) | [Dødsfall - obduksjon, i sykehus](https://kvalitet.so-hf.no/docs/pub/dok22419.htm) |
| [F/2.2.17-10](https://kvalitet.so-hf.no/docs/dok/DOK36179.pdf) | [Rekvisisjon - Obduksjon](https://kvalitet.so-hf.no/docs/dok/DOK36179.pdf) |
| [F/11.7.3-01](https://kvalitet.so-hf.no/docs/dok/DOK43163.pdf) | [Dødsfall - obduksjonsbegjæring (blankett), nødrutine](https://kvalitet.so-hf.no/docs/dok/DOK43163.pdf) |
| [A5.1.1/3.1.2-01](https://kvalitet.so-hf.no/docs/pub/dok06498.htm) | [Krybbedød - Mottak av barn ved mistanke om uventet barnedød i Akuttmottak og Barne- og ungdomssenteret](https://kvalitet.so-hf.no/docs/pub/dok06498.htm) |

**Slutt på Prosedyre**